คุณค่ะพอดีหนูลืมกินยาคุม1วันค่ะคือวันที่13และคืนวันที่11หรือ12นี้ละค่ะมีเพศสัมพันธ์กับแฟนพอวันที่13หนูลืมกินยาค่ะพอมารู้ตัวอีกทีก่อนวันที่14เย็นค่ะแต่หนูก้อกินยาคุมของวันที่13ก่อนแล้วตอนสองทุ่มกว่าก้อกินของวันที่14แล้วหนูก้อกินมาทุกวันจนถึงวันที่26ประจำเดือนหนูยังไม่มาทุดเดือนปจำเดือนหนูจะมาทุกวันที่25หรือ26ของทุกเดือนแบบนี้หนูจะท้องป่าวค่ะ
สวัสดีค่ะ การที่ประจำเดือนยังไม่มา อาจเกิดจาก1. การตั้งครรภ์ แม้จะทานยาคุมกำเนิดอย่างถูกต้อง ยาคุมกำเนิดก็ไม่สามารถช่วยป้องกันการตั้งครรภ์ได้ 100% ดังนั้นการลืมทานยาคุมกำเนิดไป 1 วันดังกล่าว ประสิทธิภาพก็จะลดลงได้ แต่ก็ถือว่าไม่มากนักโดยปกติ หากลืมทานยาคุมกำเนิดให้รีบทานยาเม็ดที่ลืมทันทีที่นึกได้ ส่วนเม็ดที่ต้องทานในวันนั้น ก็ให้ทานในเวลาเดิมปกติ ดังที่ได้ทำอยู่ถือว่าถูกต้องแล้วค่ะ2. ผลข้างเคียงของยาคุมกำเนิด อาจทำให้ประจำเดือนขาดหายไปได้ โดยเฉพาะยาคุมกำเนิดชนิดที่มีฮอร์โมนต่ำ หรือการทานยาต่อเนื่องนานๆ3. ยังทานยาคุมกำเนิดไม่ถึงเม็ดที่ 24-28 ประจำเดือนก็ย่อมจะยังไม่มาดังนั้นหากทานยาจนหมดแผงครบ 28 เม็ดแล้ว ประจำเดือนยังไม่มา ควรลองตรวจหาการตั้งครรภ์ดู หากตรวจไม่พบ ก็ให้ทานยาคุมกำเนิดแผงใหม่ต่อไปได้เลยค่ะ